text: Filmoptagelser begynder i Haderslev
  10 juni 2014 kl. 08.35
  Nordisk Film er begyndt optagelserne til filmen "9. april" i Haderslev. Gader i midtbyen spærres af.
  Nordisk Film har indtaget midtbyen i Haderslev for at skildre den formiddag, da Danmark blev besat den 9. april.
  Derfor vil gaderne omkring Møllepladsen, Sønderbro og Kloster Kirkegård være afspærret i perioder fra tirsdag til torsdag den 19. juni, og der vil være parkeringsforbud i nogle steder af midtbyen.
  Filmen har Pilou Asbæk i hovedrollen, og manuskriptet er baseret på interviews med veteraner, der stod ansigt til ansigt med nazisterne på besættelsesdagen. 16 danskere mistede livet under kampene.
  